text: Lors s'est Cléomadès levez,
   Moult maigres et moult descharnez.
   Mais espoirs k'encore revoie
   Clarmondine, l'ot mis en voie
   De garison et de santé.
   Cis espoirs l'a moult conforté.
   Par cel espoir que je devis
   Fu Cléomadès tost garis.
   Pour lui furent lie et joiant
   En Espaigne petit et grant
   De ce que il garis estoit ;	
   Car chascuns moult le desiroit.
   De sa garison firent joie
   Trop plus que dire ne saroie.
  